สวัสดีค่ะ คือหนูมีอะไรกับแฟนแล้ว หล่อยในแต่ไม่ได้ปล่อยจนหมด แล้วไม่ได้ทานยา แล้วออกมาหลังจากมีอะไรด้วยกัน พออยู่อีกสักพักรู้สึกปวดท้องเมนแต่ก้ไม่แน่ใจ ตื่นเช้าเลือดก็ไหลน้อย แต่ก็ปวดท้องมากก ไม่ทราบว่ามีโอกาศติดไหมค่ะ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดดังนั้นมีโอกาสตั้งครรภ์ได้ แม้หลั่งในแต่ไม่สมบูรณ์ อาการปวดท้องหลังจากนั้นไม่ได้บ่งบอกว่าตั้งครรภ์หรือไม่ ถ้าเป็นเพศสัมพันธ์มาภายใน 72 ชั่วโมงแนะนำการกินยาคุมฉุกเฉินเพื่อช่วยลดโอกาสการตั้งครรภ์ และหลังจากนี้ให้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ